
Cyfeirnodi yn gywir

	Darllen llawlyfr cyfeirnodi Harvard a sicrhau fy mo yn cyfeirnodi yn gywir
	Rhestr Cyfeirnodi

	Targed 2
Gwirio’r iaith cyn cyflwyno

	Rwyf wedi lawrlwytho y rhaglen Cysill er mwyn i mi allu wirio’r iaith cyn ei gyflwyno.
	Trwy gydol y traethawd.



Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi hyd at 3 o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.

Rhan 1
	Templed Profiad Proffesiynol 1:
	Gwers Diogelwch ar y Rhyngrwyd

	Safon Addysgeg
	Asesu ar gyfer dysgu

	Beth wnaethoch chi a pham?

	Yn ystod y wers yma mi roeddwn ni yn defnyddio wahanol dulliau asesu ar gyfer dysgu wrth wneud y wers yma. Yn ystod y cyflwyniad roeddwn ni yn defnyddio ystod eang o gwestiynau i weld beth roedd y disgyblion yn gwybod yn barod am fod yn ddiogel ar y rhyngrwyd. Yn ogystal a hyn defnyddiais byrddau gwyn bach er mwyn gwneud yn siwr bod pawb yn deall y dasg. Roedd y disgyblion yn defnyddio y byrddau gwyn bach i nodi beth allwn ni wneud i fod yn ddiogel ar lein a sut allwn ni sicrhau ein bod ni yn  cadw ein cyfrineiriau yn ddiogel. Ar ddiwedd y wers mi wnes i ddefnyddio nodiadau post-it ar ddiwedd y wers ac mi roedd y disgyblion yn ysgrifennu rhywbeth roeddent wed dysgu o'r wers ar y nodyn post-it ac yna eu rhoi ar y bwrdd gwyn ar flaen y dosbarth ac yna mi roeddwn ni yn darllen eu ymatebion a gweld beth oedd bob disgybl wedi dysgu o'r wers yma. Roedd bob disgybl yn gallu nodi mwy nag un peth roeddent wedi dysgu o’r wers ac yn gallu dangos eu dealltwriaeth nhw. 

	Beth rydych chi wedi’i ddysgu?

	Dysgais o'r wers yma fod y defnydd o ddulliau asesu ar gyfer dysgu yn ychwanegu yn aruthrol at y dysgu ac yn rhoi cyfle i'r ddisgyblion ystyried a ydynt wir yn dysgu. Mae defnyddio ystod eang o ddulliau asesu ar gyfer dysgu yn gwneud yr addysgu yn fwy hwlus ond hefyd yn sicrhau bod bob disgybl yn gwenud cynnydd. Mae'r defnydd o nodiadau post-it ar ddiwedd y wers yn sicrhau fy mod yn gally gweld yn union beth mae'r disgyblion wedi dsygu ac roedd hyn yn fuddiol iawn gan roeddwn ni yn gallu gweld beth oedd angen efallai atgyfnerthu o'r wers ac beth roedd pawb nawr yn eu gofio. Roedd yr holl dulliau yma o fewn y wers yn sicrhau bod bob disgybl yn deal y dasg ac roedd yna defnyddio y nodiau pos-it ar ddiwedd y wers yn gallu profi I mi pa mor effeithiol oedd gweddill y dulliau asesu ar gyfer dysgu yn sicrhau bod bob disgybl yn deall y dasg yma.

	Beth nesaf?

	Yn y dyfodol rwy'n mynd i barhau i arbrofi gyda ddulliau asesu ar gyfer dysgu a gweld pa ddulliau sydd yn gweithio orau gdya fy nosbarth i. Yn ogystal a hyn byddaf yn gofyn i athrawon eraill pa ddulliau asesu ar gyfer dysgu sydd yn gweithio orau iddyn nhw yn eu dosabarth  nhw ac yna byddaf yn treialu y dulliau yma yn fy ngwersi i a gweld yn union sut mae yn gweithio yn fy nosbarth i. Yn y dyfodol rwy'n mynd i barhau i arbrofi gyda ddulliau asesu ar gyfer dysgu a gweld pa ddulliau sydd yn gweithio orau gdya fy nosbarth i. Yn ogystal a hyn byddaf yn gofyn i athrawon eraill pa ddulliau asesu ar gyfer dysgu sydd yn gweithio orau iddyn nhw yn eu dosbarth  nhw ac yna byddaf yn treialu y dulliau yma yn fy ngwersi i a gweld yn union sut mae yn gweithio yn fy nosbarth i. Yn ogystal a hyn mi fyddaf I yn ymchwilio I weld pa ddulliau gwahanol o asesu ar gyfer dysgu sydd allan yna ac efallai fydd yna dull Newydd and wyf wedi dod ar eu draws eto a fydd yn addas ar gyfer fy arddull dysgu I neu yn addas ar gyfer y disgyblion fydd gennyf I yn fy nosbarth.



	[bookmark: tblHere]Templed Profiad Proffesiynol 2:
	Gwers Masnach Deg-Taith i'r siop leol


	Safon Addysgeg
	Profiadau dysgu cyfunol


	Beth wnaethoch chi a pham?

	Penderfynwyd mynd ar daith i'r siop lleol er mwyn iddynt cael gweld pa nwyddau masnach deg oedd yn y siop a dechrau deall bod hi yn bwysig cefnogi nwyddau masnach deg. Bwriad y taith yma oedd i ddangos i'r disgyblion bod yna nifer fawr o nwyddau gwahanol masnach deg ar gael. Ar gyfer dosbarth cyfnod sylfaen roedd yn fwy hwylus iddynt medru weld y nwyddau yma yn y siop a gallu mynd o amgylch yn casglu data. Roedd tynnu nhw allan o'r dosbarth ac mynd a nhw i addysgu mewn ardal wahanol yn fwriad er mwyn ceisio hwyluso'r dysgu

	Beth rydych chi wedi’i ddysgu?

	Roedd hyn yn fuddiol iawn ac mi roedd y disgyblion wedi mwynhau dysgu mewn amgylchedd wahanol, mae hyn yn holl bwysig mewn addysg gan fod yr ystafell ddosbarh yn gallu fod yn lle mwy diflas ond drwy wneud addysg mewn amgylchiadau gwahanol yn enwedig yn y cyfnod sylfaen gan fod disgyblion yn hoff o ddysgu mewn ardaloedd gwahanol ac yn datblygu sgiliau gwahanol mew ardaloedd gwahanol. Roedd y disgyblion yn medru datblygu eu sgiliau cymdeithasol a rhifedd drwy wneud y gwaith yma. Dysgais o hyn fod disgyblion cyfnod sylfaen yn hoff o ddysgu drwy profiadau gwahanol oherwydd yn dilyn hyn roeddent yn gallu enwi cynnyrch masnach deg ar y cof ac yn gallu rhestru nifer fawr ohonynt

	Beth nesaf?

	Hoffwn gael fwy o hyder i arbrofi yn fwy gyda'r amgylchedd ddysgu a cheisio gwneud o leiaf un gwers bob wythnos mewn ardal wahanol er mwyn ceisio defnyddio'r ystafell ddosbarth ac ardaloedd yr ysgol i gyd er mwyn cyfoethogi y dysgu ond hefyd i hwyluso gan fod eistedd mewn ystafell ddosbarth dydd ar ol dydd yn gallu fod yn ddiflas. Ceisiaf yn y dyfodol I wneud o leiaf un gwers bob wythnos a fydd yn cael eu wneud tu allan I’r ystafell ddosabrth gan ddefnyddio yr adnoddau sydd gan yr ysgol. Yn ogystal a hyn hoffwn wneud cwrs ar dysgu yn yr awyr agored er mwyn gweld pa wersi allaf eu gynnal tu allan I’r ystafell ddosbarth ac yn rhannu yr hyn rwyf wedi eu ddysgu gydag aelodau arall o staff yr ysgol ac efallai arwain prosiect dysgu awyr agored o fewn yr ysgol.




	Templed Profiad Proffesiynol 3
	Gwers ar amser

	Safon Addysgeg
	Cyd-destunau dilys bywyd go iawn


	Beth wnaethoch chi a pham?

	Cynlluniais wers mathemateg ar gyfer blwyddyn 3,4 a 5 (Gwelir ased) ar y thema amser. Roedd hyn yn gyfle i mi ddatblygu sgiliau cymdeithasol a ieithyddol. Tasg cyntaf ar y thema yma oedd dysgu sut i ddweud yr amser ar lafar ac yn ysgrifenedig yn ramadegol gywir. Yna tasg  2 oedd problemau amser go iawn e.e. " Mae gem pêl droed yn dechrau am hanner awr wedi un ac mae gem pêl droed yn 90 munud o hyd. Pryd bydd y gem wedi gorffen? "  Roedd y dasg yma yn rhoi cyfle iddynt ddeall amser mewn bywyd go-iawn gan ystyried faint o amser mae yn cymryd tren i fynd o A i B ac roeddent yn delio gydag amser mewn ffurf gwahanol fel munudau ac yna yn ei trawsnewid i oriau a munudau cyn ei adio at yr amser ychwanegol.

	Beth rydych chi wedi’i ddysgu?

	Sylweddolais fod y disgyblion yn mwynhau datrys problemau amser oedd yn gysylltiedig gyda'i bywyd nhw ac roedd eu dealltwriaeth o amser wedi cynyddu gan ei bod nawr yn sylweddoli sawl munud sydd mewn awr. Roedd y wers yma wedi cyrraedd y canlyniadau a fwriedir gan roedd y disgyblion nawr yn gallu darganfod faint o amser oedd tan cinio neu amser adref ac yn medru darllen cloc analog  a cyfri ymlaen mewn munudau. Roedd y disgyblion yn defnyddio adnoddau a thegnegau eu hun er mwyn datrys y problemau yma ac roedd yn agorai llygaid gweld sut roedd disgyblion yn gallu cysylltu yr hyn roedd y neu wybod yn barod gyda’r cwestiwn oedd angen iddynt ateb.

	Beth nesaf?

	Mae cynnwys cyd-destunau bywyd go iawn yn ysgogi yr addysgu gan fod disgyblion yn medru deall yr hyn sydd yn digwydd o'i cwmpas yn haws e.e. os gwneud gwersi ar arian eu bod nhw yn defnyddio darnau arian yn y dosbarth neu dod mewn ag arian o adref i dalu am ffrwyth yn y siop ffrwythau. Mi fyddaf yn ceisio cynnwys o leiaf un wers bob wythnos a fydd yn cysylltu gyda testunau bywyd go iawn er mwyn cysylltu gyda y 4 diben sydd yn rhan o’r cwricwlwm newydd. Gallai y seisynau hyn gynnwys ymweld a lleoliadau, cael ymwelwyr i’r ysgol neu esbonio yn union i’r dysgwyr pam maent yn dysgu am y testun yma gan rhoi cyd-destun iddynt ar pryd y bydd y sgiliau ament yn defnyddio yn y wers yma yn dod yn ddefnyddiol yn y dyfodol.





	Templed Profiad Proffesiynol 4
	Gwers Diogelwch ar y Rhyngrwyd

	Safon Addysgeg
	Themâu traws-gwricwlaidd


	Beth wnaethoch chi a pham?

	Fel rhan o'r wers yma roedd y disgyblion yn mynd ati i ddysgu am sut i fod yn ddiogel ar y rhyngrwyd felly roedd y wers yma yn defnyddio y fframwaith cymhwysedd digidol yn ogystal a'r fframwaith llythrennedd. Yn ystod y wers roedd y dsigyblion yn mynd ati i wneud tasgau ysgrifenedig ac yn son am sut mae angen i ni fod yn ddiogel ar y rhyngrwyd. Roedd y disgyblion yn gwneud tasgau ar sut y gallen nhw fod yn fwy ddiogel tra chwarae gemau ar lein ac yn dysgu sut allen nhw sicrhau bod eu cyfrifon ar lein ddim yn cael eu hacio. 

	Beth rydych chi wedi’i ddysgu?

	Wnaeth y tasgau yma yn ystod y wers sicrhau ein bod ni yn cyrraedd dibenion y wers a bod y disgyblion wir yn dysgu sut y gallen nhw fod yn fwy diogel ar y rhyngrwyd. Roedd y wers yn un hwylus ac roedd y disgyblion ddim yn sylwi eu bod nhw yn datblygu eu sgiliau llythrennedd drwy wneud tasgau am sut i fod yn ddiogel ar-lein. Roedd y disgyblion yn barod i ddatblygu eu geirfa a ceisio dysgu termau newydd ac yn gallu adalw y wybodaeth oedd yn y fideo a'i rhoi lawr yn ysgrifenedig mewn geiriau eu hun. Roedd yn syndod pa mor glyfar oedd y disgyblion ar y cyfrifiaduron ac yn medru mynd ati I wneud y dasg yn annibynnol ac roedd hyn yn dangos I mi fod gwneud tasgau gan ddenfyddio sgiliau cymhwysedd digidol yn sicrhau annibynrwydd disgyblion ac eu bod nhw yn medru gwneud hyn heb unrhyw gymorth.

	Beth nesaf?

	Hoffwn yn y dyfodol i wneud mwy o wersi trawsgwricwlaidd yn enwedig sgiliau cymhwysedd digidiol gan fod y byd rydym ni yn byw ynddi nawr yn llawer mwy modern a ma technoleg yn bobman, mae sicrhau bod gan y disgyblion sgiliau cymhwysedd digidol ac yn deall sut i fod yn ddiogel ar lein. Mae sicrhau bod bob gwers yn cynnwys sgiliau trawsgwricwlaidd yn hanfodol bwysig gan eu fod yn sicrhau bod y disgyblion yn dysgu llawer o'r wers ac yn defnyddio sgiliau bydd angen arnynt ar ol iddynt gadael ysgol. Byddaf yn mynd ati I wneud gwersi cylchdro er mwyn sicrhau bod nifer fawr o’r sgiliau trawsgwricwlaidd yma yn cael eu taro o fewn un gwers ac yn medru scirhau fod y wers yn un hwylus gan fod ymchwil yn dagnos bod gwersi sydd yn cynnwys sgiliau trawsgwricwlaidd yn gallu fod yn fwy hwylus I’r dysgwr.



Rhan 2

Yn ystod yr aseiniad yma mi fyddaf yn adfyfyrio yn feirniadol ar fy nghynnydd wrth i mi gynllunio, paratoi ac addysgu gwersi. Mi fyddaf yn dewis 3 o’r egwyddorion pedagogaidd yma ac yn trafod sut y gallaf ddatblygu’r agwedd hon ymhellach drwy edrych ar safbwyntiau eraill ac yn nodi pa gamau y byddaf yn ei gymryd ar fy mhrofiadau addysgu yn y dyfodol. Y 3 egwyddor bedagogaidd rwyf wedi dewis ei drafod ac yn mynd i ddatblygu yn ystod fy mhrofiadau addysgu yn y dyfodol yw “dilyn egwyddorion asesu ar gyfer dysgu”, “creu cyd-destunau dilys ar gyfer dysgu” a “atgyfnerthu yn rheolaidd y sgiliau trawsgwricwlaidd, sef llythrennedd, rhifedd a chymhwysedd digidol, ac yn darparu cyfleoedd i'w hymarfer”. (Donaldson, 2015) Mae Donaldson wedi nodi 12 o’r egwyddorion yma fel rhan o’r ddogfen ddyfodol lwyddiannus ac mae yn nodi sut mae hyn yn ffordd y gallwn ni greu addysgu a dysgu da o fewn ein hystafelloedd dosbarth. Penderfynais ddewis y 3 egwyddor yma oherwydd dyma'r rhai teimlaf sydd angen i mi ddatblygu ymhellach yn ystod fy mhrofiadau addysg. Mae asesu ar gyfer dysgu (AaGD) yn rhan bwysig iawn o addysg gan ei fod yn rhoi cyfle i asesu disgyblion heb orfod gwneud profion ac ati, credaf fod angen i mi ymchwilio a gweld yn union sut mae'r dulliau yma yn gallu ychwanegu at addysg. Yr ail egwyddor byddaf yn ei drafod yw creu cyd-destunau dilys ar gyfer dysgu, mae'r egwyddor yma yn holl bwysig gan ei fod yn  gyfle i ddangos i’r disgyblion sut mae'r hyn maent yn eu dysgu yn hanfodol bwysig ar gyfer y dyfodol a phryd y byddan nhw yn defnyddio'r sgiliau yma fel oedolyn, Y drydedd egwyddor yw'r defnydd o sgiliau trawsgwricwlaidd ac mae hyn yn sgil sydd angen i mi ddatblygu er mwyn fy mod yn gallu cyflwyno'r sgiliau yma yn naturiol o fewn y gwersi ac nid fel pynciau ychwanegol. 
	Mae AaGD yn chwarae rhan bwysig iawn mewn addysg ac mae unrhyw fath o asesu y gallwn ni wneud yn dangos yn union sut mae cyfres o weithgareddau wedi cael y canlyniadau arfaethedig yr  oeddwn yn ei fwriadu ( Oxford, 1975). Noda Black a William (1998) bod yr hen broses o asesu ddim yn effeithiol a bod athrawon yn dysgu, asesu ac yna symud ymlaen ond bod angen nawr dysgu ac asesu ar y cyd ac os oes angen help ar unrhyw ddisgyblion eu bod nhw yn cael y cymorth ychwanegol yma. Mae rhoi'r sylw un i un yma i ddisgyblion yn hanfodol bwysig, byddai Bloom (1984) yn cytuno gyda hyn ac mae ef yn gweld y sesiynau un i un fel y “gold standard”  ar gyfer addysg, ond mae yn gweld bod y sesiynau un i un yn galed mewn addysg gyhoeddus oherwydd y diffyg mewn aelodau o staff ond hefyd oherwydd y nifer o ddisgyblion ymhob dosbarth. Mae’r defnydd o ddulliau AaGD yn effeithiol iawn er mwyn gweld yn union ddealltwriaeth y disgyblion yn enwedig wrth ddefnyddio dulliau megis byrddau gwyn bach mewn gwersi mathemateg. Mae'r dull yma yn gallu rhoi’r cyfle i roi eglurhad pellach i’r disgyblion ac iddynt gael cymorth ychwanegol os oes angen ( Guskey, 2010) dyma ffordd y gallaf i fel athro sicrhau bod bob disgybl yn deall yr hyn maent yn eu gwneud heb orfod gwneud profion diwedd uned ac yna symud ymlaen i’r testun nesaf. 
	Mae asesu wedi newid ac mae ymchwil yn dangos bod dulliau AaGD yn cynnig ffordd newydd cyffrous o sicrhau bod bob disgybl yn gwneud cynnydd a'u bod nhw wir yn dysgu o’r wers yna (Brown a Smith, 1997) Mae yn nodi yn y ddogfen ddyfodol lwyddiannus (Donaldson, 2015) bod angen ystyried anghenion bob disgybl wrth asesu ac ein bod ni yn rhoi adborth cyson i’r disgyblion. Noda Dylan Wiliam asesu pwrpasol yn gallu dyblu cyflymder y dysgu (Wiliam, 2018) mae hyn yn amlinellu i ni pa mor effeithiol yw dulliau AaGD os maent yn cael ei weithredu yn gywir.  Fe wnaeth llywodraeth Cymru nodi yn 2014 bod angen iddynt ail ystyried ei dulliau asesu ac i efallai datblygu i ddefnyddio fwy o ddulliau asesu ar gyfer dysgu, mae hyn yn cyd-fynd gyda safbwyntiau Donaldson a Wiliam ar effeithlonrwydd y dulliau AaGD o fewn yr ystafell ddosbarth. Mae’r Organisation for EconomicCo-operation and Development (OECD) yn nodi y dylai asesu “Ensure that student assessments support learning for all and align to national objectives” (OECD, 2014) mae’r adroddiad yma hefyd yn nodi sut bod angen i athrawon wella eu dulliau asesu ac i sicrhau bod yr asesu wir yn werthfawr i’r addysgu ac nid yn fodd o raddio disgyblion a rhoi ychydig o eiriau fel adborth.
	Mae Minick (1987) yn nodi bod profion statig yn ffordd o asesu'r sgiliau y mae disgyblion wedi meddu eisoes ond bod angen i’r asesu fod yn broses sydd yn tracio'r disgyblion bob dydd ac yn amlinellu'r cyfleoedd sydd gan y disgyblion i asesu eu hunain ac i asesu eu cyfoedion. Mae AaGD yn ffordd o sicrhau bod bob disgybl yn gallu mynd i’r cam nesaf ac i barhau gyda’i datblygiad. Mae theori Vygotsky Parth Datblygiad Agos yn amlinellu'r pwysigrwydd yr athro yn sicrhau ein bod ni yn rhoi'r cyfle i ddisgyblion gyrraedd y sgiliau hyn nad ydynt wedi meddu arnynt eto (Mcleod, 2019) Dyna pam ei fod yn bwysig fy mod i yn datblygu fy nulliau AaGD ac yn sicrhau fod y rhain yn cael ei wneud ymhob gwers. Mae theori Vygotsky yn amlinellu bod angen y cymorth yma ar ddisgyblion i wir wneud cynnydd ac mae gwneud profion ddim yn fodd o sicrhau dysgu. Mae Vygotsky wedi nodi bod 80% o’r hyn mae disgyblion yn eu dysgu yn dod oddi wrth eraill ac wrth iddynt gael y cyfle i asesu gwaith ei gilydd neu eu hunain (Llywodraeth Cymru, 2010). Mae’r ddogfen yma hefyd yn nodi sut y mae sicrhau bod y cwestiynu a wneir ar lawr y dosbarth yn gwestiynau sydd yn sicrhau ein bod yn gallu deall sut mae’r disgyblion wedi cael yr ateb hwn a'u bod nhw yn medru esbonio eu dulliau datrys, dyna le maent yn gwneud yr addysgu ac nid o fewn profion neu ateb cwestiynau ond eu bod nhw wir yn deall sut maent wedi cyrraedd yr ateb yna.  Mae’r gwaith ymchwil yma wedi gwneud i mi sylweddoli pa mor bwysig yw dulliau asesu a'u bod nhw yn ffordd o sicrhau bod bob disgybl yn gwneud cynnydd ac nid yn cael adborth ar eu gwaith pan fydd yr athro wedi marcio eu llyfrau. Yn y dyfodol rwy’n sicr y byddaf i yn defnyddio amryw o ddulliau AaGD ac yn treialu a thrafod gydag athrawon eraill pa ddulliau oedd wedi gweithio orau iddynt hwy. Mae Cwricwlwm i Gymru (Llywodraeth Cymru, 2020) yn rhoi cyfle euraidd i ddatblygu dulliau newydd o asesu ac mae yn chwarae rhan bwysig iawn yn y cynllunio ar gyfer y cwricwlwm yn rhyngwladol ond hefyd y cwricwlwm o fewn yr ysgol, mi fyddaf i fel darpar athro yn sicrhau fy mod yn amlinellu pwysigrwydd y dulliau asesu hyn ac yn meddwl am yr hyn sydd angen ar bob plentyn ac yn sicrhau bod y dulliau asesu yn sicrhau cynnydd.
	Yr ail egwyddor bedagogaidd sydd angen i mi ddatblygu yw creu cyd- destunau dilys ar gyfer dysgu. Mae sicrhau bod disgyblion yn cael y cyfleoedd yma i ddysgu am rywbeth mewn cyd-destun bywyd go iawn. Mae’n nodi yn y ddogfen Ddyfodol Lwyddiannus (Donaldson, 2015) bod yr angen i sicrhau bod y dysgu yn berthnasol ac yn rhoi’r cyfle i ddisgyblion wneud cysylltiadau gyda’r hyn maent yn eu dysgu gyda’r byd mawr. Mae Mick Waters yn cytuno gyda'r syniad hwn gan ei fod ef yn credu mai dysgu ac addysgu da yw'r broses o “‘bringing the world into range” (Waters, 2013) mae hyn yn dangos y pwysigrwydd o addysgu sy’n cysylltu gyda’i dyfodol a’r broses o dyfu i fyny. Mae hyn yn cael ei amlinellu yn y 4 diben a gyflwynwyd fel rhan o’r cwricwlwm newydd. Mae'r 4 diben yn bwrpasol er mwyn sicrhau bod disgyblion yn cael cyfleoedd i ddysgu sgiliau bydd angen arnynt ar gyfer y dyfodol. Mae'r 4 diben (Dauncey, 2015) yn bwrpasol ac yn ddynamig er mwyn sicrhau bod yr hyn mae disgyblion yn eu dysgu yn cysylltu gyda’r byd mawr sydd yn eu hwynebu yn y dyfodol. Mae Ryan a Gilbert (2011) yn sôn am sut mae cyd-destunau bywyd go iawn yn gwella safon yr addysg ond hefyd y bod yn rhoi pwrpas i’r hyn maent yn eu haddysgu ond hefyd rhoi'r sgiliau sydd angen arnynt yn y dyfodol. 
	Mae cysylltu'r dysgu gyda bywyd go iawn yn gallu gwneud y dysgu yn llawer mwy hwylus ond hefyd mae yn rhoi’r cyfle i ddisgyblion symud i ffwrdd o eistedd wrth y ddesg a gallu mynd ati i wneud tasgau mwy rhyngweithiol sydd yn datblygu eu sgiliau, (Alstad-Davies, 2021). Mae gwneud addysg yn fwy hwylus yn cynyddu ymglymiad disgyblion yn syth, mae Bruner (1966) yn datgan bod plant yn dysgu pan eu bod nhw yn cael eu rhoi mewn sefyllfaoedd gwahanol a'u bod nhw wir yn deall beth yw pwrpas yr hyn maent yn eu dysgu a'u bod nhw yn mwynhau'r hyn sydd yn cael eu dysgu. Mae addysg yn gallu fod yn broses un donnog i ddisgyblion felly drwy roi'r cyfleoedd yma iddynt ddysgu rhywbeth newydd mae'r disgyblion gwir yn gallu deall pam maent yn dysgu am bethau megis arian os rydym yn rhoi’r cyfle iddynt ddefnyddio arian mewn cyd-destun go iawn neu'r defnydd o amser, mae sicrhau bod disgyblion yn deall pam maent yn dysgu am rywbeth yn hanfodol bwysig. “It can also help if they understand why they’re learning something.” (raisingchildren.net.au, 2021) Mae’r dyfyniad yma yn atgyfnerthu pa mor bwysig yw bod plant yn deall pam maent yn dysgu am rywbeth ac yn dangos pwysigrwydd rhoi cyd-destun i’r testun er mwyn eu bod nhw yn deall pam bod angen dysgu am y testun yma.
	Mae enghraifft o arfer dda gan Estyn (2018) lle maent yn son am sut mae ysgol wedi dynodi ardal gyfan yn yr ystafell ddosbarth sydd yn cynnig cyfleoedd i’r disgyblion brofi'r hyn maent wedi eu dysgu mewn cyd-destunau bywyd go iawn. Mae’r prosiect wedi bod yn effeithiol iawn gyda’r ysgol yn nodi bod sgiliau cymdeithasol a rhifyddol y disgyblion wedi gwella yn syfrdanol a'u bod nhw nawr yn ymfalchïo yn eu haddysg. Mae ymchwil yn dangos bod plant sy’n ymfalchïo yn eu gwaith yn llawer mwy tebygol o lwyddo ac yn datblygu yn fwy cyflym gan eu bod nhw yn cymryd amser i wir rhoi ymdrech i mewn i’r dasg, (Intentional Mom, 2016) O fy mhrofiadau addysg broffesiynol rwyf wedi sylweddoli bod plant o hyd yn cwestiynu pam bod angen iddynt ddysgu am hyn ac mae rhoi rhesymau neu roi'r gwaith mewn cyd-destun yn sicrhau eu bod nhw yn deall pam. Mae angen i mi fel athro sicrhau fod disgyblion yn cael y cyfleoedd hyn yn fwy aml i wneud gwaith ar gyd-destunau bywyd go iawn ac i sicrhau bod bob disgybl yn deall y cyd-destun tu ôl yr hyn rydym ni yn eu dysgu. Mi fyddaf i yn gweithio yn  agos gydag athrawon eraill yn yr ysgol er mwyn sicrhau bod bob cyfle posib i ddisgyblion allu cael ymwelwyr i mewn i’r ysgol gan mae’r cyfleoedd yma yn sicr yn cysylltu'r hyn maent yn eu dysgu gyda bywyd go iawn. Mae rhoi'r cyfle i ddisgyblion gael ymwelwyr neu ymweld â sefydliadau gwahanol a phrofi'r sgiliau maent wedi dysgu yn cynyddu eu hyder nhw ond hefyd mae plant yn cael ei ysbrydoli, mae enghraifft o’r arfer dda yma ar wefan Estyn(2019) lle mae ysgol yn rhoi'r cyfle i’r disgyblion ddweud lle maent am ymweld ac mae cynnwys llais y plentyn yma yn ysgogi eu diddordeb nhw yn y gwaith.
	Y drydedd egwyddor bedagogaidd rwy’n gobeithio eu datblygu ymhellach yw atgyfnerthu'r sgiliau trawsgwricwlaidd yn fwy aml. Ar hyn o bryd teimlaf fel fy mod i yn dysgu'r sgiliau yma fel topig ychwanegol ac nid yn naturiol fel rhan o’r meysydd dysgu a dyna beth mae yn nodi yn yr adolygiad Dyfodol Llwyddiannus (Donaldson, 2015). Mae Barnes(2015) yn nodi bod ysgolion sydd yn cyflwyno gwaith yn draws gwricwlaidd ddim yn colli hynodrwydd y pynciau yma yn unigol. Mae hyn yn dangos pam ddylwn ni ymgeisio i wneud bob darn o waith gan gynnwys y sgiliau trawsgwricwlaidd yma er mwyn cyfoethogi'r addysgu. Yn hanesyddol mae sgiliau trawsgwricwlaidd wedi cael eu cysylltu gyda damcaniaethau mwy plentyn canolog (Kelly and Stead, 2013) mae hyn yn cyd-fynd gyda theori Bronfenbrenner a bod datblygiad plentyn yn dechrau gyda’r plentyn ac yna bod y gymuned o’i amgylch yn helpu datblygiad y plentyn.(Bronfenbrenner,1977) Mae hyn yn profi bod angen ystyried beth mae’r plentyn am ddysgu amdano wrth gynllunio cwricwlwm ac yna sicrhau bod yr hyn maent am eu dysgu yn cael eu darparu. “Studies have consistently shown that high-quality learning is best achieved when the child feels a sense of ownership and agency over his or her learning. “(Kit Ho Fung, 2015). Pwysleisia hyn sut mae angen i ni fel athrawon defnyddio diddordebau a beth mae’r plentyn am ddysgu amdano i selio'r cwricwlwm ac yna gwneud unrhyw gysylltiadau trawsgwricwlaidd yn seiliedig ar hyn.
	Mae gwaith trawsgwricwlaidd yn rhoi cyfle creadigol i ddatblygu gwybodaeth disgyblion a’u sgiliau drwy integreiddio'r sgiliau hyn mewn i feysydd dysgu gwahanol.(Historical Association, 2013) Mae astudio pynciau megis hanes ac yn ysgrifennu dyddiadur yn defnyddio sgiliau llythrennedd, mae tasgau fel hyn yn llawer mwy hwylus i ddisgyblion ac yn ychwanegu at eu mwynhad ac yna yn cynyddu safon eu gwaith. Mae ymchwil wedi cael eu gwneud yn Awstralia sydd wedi canfod bod modd cynnwys unrhyw fath o waith fel rhan o’r cwricwlwm ac mi allwn ni wneud unrhyw fath o dasgau ar y testunau yma. Mae’r canfyddiadau o’r ymchwil yn pwysleisio bod y sgiliau trawsgwricwlaidd yma yn medru fod yn fuddiol iawn ar gyfer datblygu plant ar gyfer y dyfodol. (Dyment et al, 2015) Mae'r erthygl hefyd yn datgan taw sialens fwyaf yw sicrhau bod y sgiliau trawsgwricwlaidd yma yn cael y cyfle i ddatblygu yn aml a ddim ond cael eu gwneud mewn ambell i wers bob wythnos ond yn cael eu gwneud yn aml. Mae sicrhau bod y sgiliau yma yn cael eu datblygu yn hanfodol bwysig gan eu bod yn nodi yng Nghanllawiau Cwricwlwm i Gymru (Llywodraeth Cymru, 2020) bod y sgiliau trawsgwricwlaidd yma yn hanfodol ar gyfer yr holl ddysgu a'u bod nhw yn rhoi'r sgiliau gydol oes a fydd yn helpu nhw ar eu taith yn yr ysgol ac i gyflawni’r 4 diben.	
	Mae angen i mi sicrhau fy mod i yn cyfuno'r sgiliau trawsgwricwlaidd yma mewn i fy ngwersi yn rheolaidd, mae defnyddio'r sgiliau yma ar ôl ymchwil yn sicr yn sicrhau safonau gwell ac yn helpu'r disgyblion ar gyfer y dyfodol gan eu bod nhw yn rhoi’r sgiliau sydd angen arnynt er mwyn cyflawni'r 4 diben. Er mwyn sicrhau fy mod i yn  cynnwys y sgiliau yma yn rheolaidd byddaf yn ceisio cael bob gwers yn  cynnwys o leiaf un o’r sgiliau trawsgwricwlaidd yma yn fy ngwersi. Un o’r dulliau mwyaf effeithiol o sicrhau sgiliau trawsgwricwlaidd o fewn gwersi yw'r defnydd o gylchdro lle mae'r disgyblion yn cylchdroi o wahanol dasgau ar ôl amser penodol ac yn datblygu nifer eang o sgiliau o fewn un wers neu gyfres o wersi. Mae’r dull yma yn effeithiol ac mae ymchwil yn dangos bod disgyblion yn llwyr ganolbwyntio pan eu bod ar dasgau mewn grwpiau llai o faint ac yn gweithio yn annibynnol. (Owen and Thomas, 2019). Mae theori Joyce et al (2009) yn cytuno gyda’r dull yma o addysgu gan eu bod yn rhoi cyfle i ddisgyblion fynd ati i ddysgu mewn manylder am destun ond edrych ar salw wahanol agwedd gan wneud gwahanol dasgau. Dyma ddull y byddaf yn ceisio eu treialu yn y dyfodol er mwyn i mi allu cyflawni'r maes pedagogaidd yma a sicrhau bod y disgyblion yn cael bob cyfle posib i ddatblygu eu sgiliau trawsgwricwlaidd.
	Ar ôl gwneud gwaith ymchwil ac ystyried yn feirniadol fy nghynnydd wrth gynllunio rwyf wedi dod i’r casgliad bod y broses o gynllunio'r un mor bwysig â’r broses o addysgu. Mae sicrhau fy mod yn rhoi cyfleoedd o fewn y cwricwlwm ysgol i gynnwys cyd destunau bywyd go iawn yn holl bwysig boed yn cael ymwelwyr o’r tu allan mewn i’r ysgol neu fynd ar ymweliadau i leoliadau lleol. Hefyd mae sicrhau fy mod yn defnyddio dulliau AaGD yn fy ngwersi yn holl bwysig gan eu bod yn sicrhau fy mod yn medru tracio cynnydd bob disgybl heb orfod gwneud profion trwy’r amser ac rydym yn gallu ymyrryd yn gynnar a sicrhau bod bob disgybl yn cael bob cyfle i ddatblygu. Yn ogystal mae cynnig gwersi lle mae cyfle i ddatblygu sgiliau trawsgwricwlaidd yn holl bwysig ac rwy’n hoffi yn fawr y syniad o wersi cylchdro lle mae yna gyfle i wneud tasgau mathemateg, llythrennedd a chymhwysedd digidol o fewn yr un wers. Mi fyddaf yn cynnig cyfleoedd yma yn aml yn enwedig o fewn gwersi thema gan eu bod yn ffordd greadigol o ddarparu'r thema ac mi allwn edrych ar wahanol agweddau o’r thema mewn testunau gwahanol. Camau nesaf y byddaf yn cymryd ar gyfer sicrhau datblygiad pellach yn y meysydd yma yw trafod gydag athrawon eraill sut maent yn mynd ati i wneud y 3 egwyddor bedagogaidd yma yn eu gwersi nhw ac yna efallai treialu'r systemau yma yn fy ngwersi i. Mae angen sicrhau bod y 3 egwyddor yma yn rhan o fy arfer i gan eu bod nhw yn hollol bwysig ar gyfer datblygiad bob disgybl. Mi fyddaf yn cynllunio bob gwers yn fanwl ac yn sicrhau fy mod i yn meddwl am anghenion bob un disgybl wrth gynllunio ac yn sicrhau bod y dulliau AaGD yn effeithiol ar gyfer sicrhau datblygiad bob disgybl a bod y cwricwlwm yn llawn cyfleoedd iddynt wneud gwaith gan ddefnyddio sgiliau trawsgwricwlaidd a chysylltu'r testunau hyn gyda chyd-destunau bywyd go iawn.

